laion/Wikipedia-Exotic huggingface dataset:
শ্রীলঙ্কা বিমানবাহিনী

শ্রীলঙ্কা বিমানবাহিনী হচ্ছে শ্রীলঙ্কা সামরিক বাহিনীর বিমান শাখা।এটি রয়্যাল সিলন এয়ার ফোর্স (আরসিওয়াইএএফ) হিসাবে রয়্যাল এয়ার ফোর্স (আরএএফ) -এর সহযোগিতায় ১৯৫১ সালে প্রতিষ্ঠিত হয়েছিল। শ্রীলঙ্কার গৃহযুদ্ধের সময় এসএলএইএফ প্রধান ভূমিকা পালন করেছিল। এসএলএএএফ ১৬০ টিরও বেশি উড়োজাহাজ পরিচালনা করে এবং ২৭,৪০০ বিমান এবং ১,৩০০ জন কর্মকর্তার একটি অভিক্ষিপ্ত প্রশিক্ষিত শক্তি রয়েছে, যারা নিয়মিত এবং রিজার্ভ পরিষেবাগুলি থেকে থাকে। শ্রীলঙ্কা এয়ার ফোর্সটি মূলতঃ উত্তর ও পূর্ব থিয়েটারে বিদ্রোহীদের দ্বারা বোমা বিস্ফোরণে ভূমি বাহিনী, সৈন্যদল অবতরণ ও বায়ুচলাচল চালানোর জন্য বিমান সহায়তা প্রদানের জন্য বিশেষভাবে বিশেষ করে প্রসারিত হয়েছে, কিন্তু উচ্চতর ও নিম্ন স্তরের বায়ু প্রতিরক্ষা। বিমানবাহিনীর কমান্ডার শ্রীলঙ্কা বিমানবাহিনীর পেশাদার প্রধান। প্রাথমিক যুগে, বিমানবাহিনী প্রধানত ইমিগ্রেশন প্যাট্রোলের সাথে জড়িত ছিল, জরুরী ত্রাণে মাঝে মাঝে সহায়তা সহ ১৯৭১ সালের বিদ্রোহের সময়, অভ্যন্তরীণ ক্রম পুনরুদ্ধারের ক্ষেত্রে বিমানবাহিনী একটি প্রধান ভূমিকা পালন করেছিল; সরবরাহ এবং সৈন্য সরবরাহ প্রদান ছাড়াও, এটি বিদ্রোহী দুর্গগুলির বিরুদ্ধে আক্রমণে অংশগ্রহণ করেছিল। ১৯৮৩ সালের জাতিগত দাঙ্গার পর, এয়ার ফোর্স স্থায়ী সক্রিয় অবস্থায় অবস্থান করে এবং উত্তর ও পূর্বাঞ্চলীয় প্রদেশের বিদ্রোহী-নিয়ন্ত্রিত অঞ্চলগুলিতে প্রতিবিপ্লব-বিদ্রোহের কার্যক্রম এবং বিমান হামলাগুলিতে অংশগ্রহণ করে। parliament.lk (পিডিএফ) https://www.parliament.lk/uploads/documents/paperspresented/performance-report-srilanka-air-force-2016-est.pdf#page=486। সংগ্রহের তারিখ ২৬ মার্চ ২০১৮।  |শিরোনাম= অনুপস্থিত বা খালি (সাহায্য) Ministry of Defence Sri Lanka Sri Lanka Air Force ওয়েব্যাক মেশিনে আর্কাইভকৃত ১৯ নভেম্বর ২০০৭ তারিখে General Sir John Kotelawala Defence Academy Chronological Listing of Ceylonese / Sri-Lankan Flight Ejections Defending the Nation from dizzy heights
ডেসমন্ড লুইস

ডেসমন্ড মাইকেল লুইস (ইংরেজি: Desmond Lewis; জন্ম: ২১ ফেব্রুয়ারি, ১৯৪৬ - মৃত্যু: ২৪ মার্চ, ২০১৮) জ্যামাইকার কিংস্টনে জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৭১ সালে তিনটিমাত্র টেস্টে অংশগ্রহণের সুযোগ হয় তার। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকার প্রতিনিধিত্ব করেছেন। দলে মূলতঃ উইকেট-রক্ষক হিসেবে খেলতেন। এছাড়াও, ডানহাতি ব্যাটসম্যান হিসেবে যথেষ্ট সুনাম কুড়িয়েছেন ডেসমন্ড লুইস। ১৯৭০ সালে জ্যামাইকা দল সংক্ষিপ্ত সফরে ইংল্যান্ড যায়। ঐ সফরেই ডেসমন্ড লুইসের প্রথম-শ্রেণীর খেলোয়াড়ী জীবনের সূত্রপাত ঘটে। এর কয়েকমাস পর ১৯৭০-৭১ মৌসুমে ভারত দল ওয়েস্ট ইন্ডিজ গমন করে। সফরের প্রথম খেলায় জ্যামাইকার সদস্যরূপে ভারতীয় একাদশের বিপক্ষে খেলেন। খেলায় তিনি ৯৬ ও অপরাজিত ৬৭ রান তুলেন। প্রথম-শ্রেণীর ক্রিকেটে অভিষেক পর্ব সমাপনের আটমাসের মধ্যে টেস্টে অভিষেক ঘটে তার। সিরিজের দ্বিতীয় টেস্টের পর ওয়েস্ট ইন্ডিজের উইকেট-রক্ষক মাইক ফিন্ডলের স্থলাভিষিক্ত হন তিনি। অভিষেক টেস্টে সাত নম্বরে ব্যাটিং করতে নামেন ডেসমন্ড লুইস। জর্জ টাউনে অনুষ্ঠিত ঐ খেলায় তিনি অপরাজিত ৮১ রান তুলেন। এ সময় নবম উইকেট জুটিতে ল্যান্স গিবসের সাথে মূল্যবান ৮৪ রানের জুটি গড়েন। শেষ দুই টেস্টে ব্যাটিং উদ্বোধনে নেমেছিলেন তিনি। ব্রিজটাউনের চতুর্থ টেস্টে রয় ফ্রেডেরিক্সের সাথে ব্যাটিং উদ্বোধনে নামেন। রোহন কানহাইয়ের সাথে দ্বিতীয় উইকেট জুটিতে ১৬৬ রান তুলেন ও ব্যক্তিগত ৮৮ রান সংগ্রহ করেন। দ্বিতীয় ইনিংসে ১৪ করেন। পোর্ট অব স্পেনের চতুর্থ টেস্টে ৭২ ও নয় নম্বরে ব্যাটিংয়ে নেমে ৪ রানে অপরাজিত ছিলেন। তিন টেস্টে অংশগ্রহণ শেষে ৮৬.৩৩ গড়ে রান তুলেন। উইজডেন তার এ ক্রীড়াশৈলীকে গ্রাহকরূপে আখ্যায়িত করে। ১৯৭০-৭১ মৌসুমে সাতটি অর্ধ-শতক সহযোগে ৬৫.২০ গড়ে ৬৫২ রান তুলেছিলেন। ১৯৭১-৭২ মৌসুমে ওয়েস্ট ইন্ডিজ দল নিউজিল্যান্ড সফরে যায়। ভারতের বিপক্ষে দূর্দান্ত ক্রীড়াশৈলী প্রদর্শন করলেও এ সফরে ফিন্ডলেকে দলে ফিরিয়ে আনা হয় ও ডেসমন্ড লুইসকে বাদ দেয়া হয়। তবে, অল্প কিছুদিন পরই ডেরেক মারে দলে ফিরে আসেন ও ফিন্ডলে বাদ পড়েন। এরপর থেকে আর তাকে টেস্টে অংশগ্রহণ করতে দেখা যায়নি। তবে, ১৯৭৫-৭৬ মৌসুম পর্যন্ত ঘরোয়া ক্রিকেটে জ্যামাইকার পক্ষে খেলা চালিয়ে যেতে থাকেন ডেসমন্ড লুইস। ২৪ মার্চ, ২০১৮ তারিখে ৭২ বছর বয়সে মার্কিন যুক্তরাষ্ট্রের আটলান্টায় দেহাবসান ঘটে ডেসমন্ড লুইসের। Former Jamaica and West Indies cricketer Desmond Lewis passes away Wisden 1972, p. 923. Desmond Lewis batting season by season ইএসপিএনক্রিকইনফোতে ডেসমন্ড লুইস (ইংরেজি) ক্রিকেটআর্কাইভে ডেসমন্ড লুইস (সদস্যতা প্রয়োজনীয়) (ইংরেজি)
জন ডিলিঞ্জার

জন ডিলিঞ্জার (জুন ২২, ১৯০৩ - জুলাই ২২, ১৯৩৪) একজন মার্কিন ব্যাংক ডাকাত। এফবিআই এর তালিকায় তাকে সর্ব প্রথম Public Enemy Number 1 তথা প্রধান গণশত্রু বলে ঘোষণা করা হয়। ১৯৩২ হতে ১৯৩৪ এর মধ্যে মাত্র ১৮ মাস সময়কালে তিনি বহুসংখ্যক ব্যাংক ডাকাতি এবং হত্যার অপরাধ করেন। তবে ১৯৩০ এর দশকের অর্থনৈতিক মন্দার সেই সময়টাতে ডিলিঞ্জারের অপরাধগুলোর কাহিনী পত্রপত্রিকায় ফলাও করে ছাপা হয়, যার ফলে তিনি অনেকের কাছেই সেকালের "রবিন হুড" হিসাবে নন্দিত হন। ডিলিঞ্জারের জন্ম ইন্ডিয়ানা অঙ্গরাজ্যের ইন্ডিয়ানাপোলিস শহরের ব্রাইটউড এলাকায়। তিনি বড় হন নিকটবর্তী মুরসভিলে। ডিলিঞ্জার মার্কিন নৌবাহিনীতে যোগ দেন নাবিক হিসাবে, কিন্তু ৫ মাস পরেই পালিয়ে যান। ইন্ডিয়ানাতে ফিরে তিনি বেরিল হোভিয়াসকে বিয়ে করেন। ১৯২৪ সালে স্থানীয় মুদীর দোকানী ফ্র্যাংক মরগানকে ছিনতাই করার অভিযোগে ডিলিঞ্জারের ১০-২০ বছরের কারাদন্ড হয়। জেলে বন্দী থাকার সময় অন্য অভিজ্ঞ অপরাধীদের কাছ থেকে ডিলিঞ্জার ডাকাতির কলাকৌশল রপ্ত করেন। শিকাগো শহরের বায়োগ্রাফ নামের সিনেমা হল থেকে বের হওয়ার সময় ১৯৩৪ সালের ২২শে জুলাই তারিখে এফবিআই এজেন্টদের গুলিতে ডিলিঞ্জার নিহত হন।
তালিয়া শায়ার

তালিয়া রোজ শায়ার ইংরেজি: Talia Rose Shire; প্রদত্ত নাম: কোপলা, জন্ম: ২৫শে এপ্রিল ১৯৪৬) হলেন একজন মার্কিন অভিনেত্রী। তিনি দ্য গডফাদার চলচ্চিত্র ধারবাহিকে কনি করলেওনে এবং রকি চলচ্চিত্র ধারাবাহিকে আদ্রিয়ান বালবোয়া চরিত্রে অভিনয় করার জন্য বিশেষভাবে পরিচিত। দ্য গডফাদার পার্ট ২ (১৯৭৪) চলচ্চিত্রে অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কার ও রকি (১৯৭৬) চলচ্চিত্রে অভিনয়ের জন্য শ্রেষ্ঠ অভিনেত্রী বিভাগে একাডেমি পুরস্কার ও শ্রেষ্ঠ নাট্য চলচ্চিত্র অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। তালিয়া শায়ার ১৯৪৬ সালের ২৫শে এপ্রিল নিউ ইয়র্কের লেক সাকসেসে জন্মগ্রহণ করেন। তার জন্মনাম ছিল তালিয়া রোজ কোপলা। তার পিতা কারমিনে কোপলা (১৯১০-১৯৯১) ছিলেন একজন সুরকার এবং মাতা ইতালিয়া (জন্ম: পেনিনো, ১৯১২-২০০৪)। তার পিতামাতা দুজনেই ইতালীয় ছিলেন। তার চাচা আন্তন কোপলা একজন সুরকার ও সঙ্গীত পরিচালক। তালিয়ার ভাই প্রধ্যাত পরিচালক ও প্রযোজক ফ্রান্সিস ফোর্ড কোপলা, শিক্ষাবিদ অগাস্ট কোপলা। অভিনেতা নিকোলাস কেজ তার ভাইপো এবং পরিচালক ও অভিনেত্রী সোফিয়া কোপলা তার ভাইঝি। শায়ার দ্য গডফাদার চলচ্চিত্র ধারবাহিকে কনি করলেওনে চরিত্রে অভিনয় করেন। তিনি এই চলচ্চিত্র ধারাবাহিকের দ্বিতীয় চলচ্চিত্র, দ্য গডফাদার পার্ট ২ (১৯৭৪)-এ অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। পরবর্তী কালে তিনি রকি চলচ্চিত্র ধারাবাহিকে আদ্রিয়ান বালবোয়া চরিত্রে অভিনয় করেন। এই চলচ্চিত্র ধারাবাহিকের রকি (১৯৭৬) চলচ্চিত্রে অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে ন্যাশনাল বোর্ড অব রিভিউ পুরস্কার লাভ করেন এবং শ্রেষ্ঠ অভিনেত্রী বিভাগে একাডেমি পুরস্কার ও শ্রেষ্ঠ নাট্য চলচ্চিত্র অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। শায়ার ১৯৭০ সালে সুরকার ডেভিড শায়ারকে বিয়ে করেন। ১৯৮০ সালে তাদের বিবাহবিচ্ছেদ হয়। তাদের এক পুত্র - ম্যাথু ওরল্যান্ডো শায়ার। ১৯৮০ সালে তিনি চলচ্চিত্র প্রযোজক জ্যাক সোয়ার্জমানকে বিয়ে করেন। এই দম্পতির দুই পুত্র - অভিনেতা ও সঙ্গীতজ্ঞ জ্যাসন ও রবার্ট। নোল্যান্ড, ক্লেয়ার (৩০ অক্টোবর ২০০৯)। "August Coppola dies at 75; professor was father of Nicolas Cage and brother of Francis Ford Coppola"। লস অ্যাঞ্জেলেস টাইমস (ইংরেজি ভাষায়)। সংগ্রহের তারিখ ২৮ ফেব্রুয়ারি ২০১৯।  "If Hollywood Royalty Exists, It Begins With The Coppola Family" (ইংরেজি ভাষায়)। Film School Rejects। ২৫ জুন ২০১৭। সংগ্রহের তারিখ ২৫ এপ্রিল ২০১৮।  স্র্যাগো, মাইকেল (৪ নভেম্বর ২০০৫)। "'Rocky's' got a bad case of sequel-itis"। লস অ্যাঞ্জেলেস টাইমস (ইংরেজি ভাষায়)। সংগ্রহের তারিখ ২৮ ফেব্রুয়ারি ২০১৯।  "Talia Shire"। গোল্ডেন গ্লোব (ইংরেজি ভাষায়)। হলিউড ফরেন প্রেস অ্যাসোসিয়েশন। সংগ্রহের তারিখ ২৮ ফেব্রুয়ারি ২০১৯।  "Talia Shire profile" (ইংরেজি ভাষায়)। ফিল্ম রেফারেন্স। সংগ্রহের তারিখ ২৫ এপ্রিল ২০১৮।  ইন্টারনেট মুভি ডেটাবেজে তালিয়া শায়ার  (ইংরেজি) টার্নার ক্লাসিক মুভিজ ডেটাবেজে তালিয়া শায়ার (ইংরেজি) রটেন টম্যাটোসে তালিয়া শায়ার (ইংরেজি)
তাইসন

তাইসন বার্সেলোস ফ্রেদা, বা সাধারণভাবে তাইসন, (জন্ম: ১৩ জানুয়ারি ১৯৮৮) হলেন একজন ব্রাজিলীয় পেশাদার ফুটবলার, যিনি ইউক্রেনীয় ক্লাব শাখতার ডোনেৎস্ক এবং ব্রাজিল জাতীয় দলে একজন আক্রমণাত্মক মধ্যমাঠের খেলোয়াড় বা একজন উইঙ্গার হিসেবে খেলেন। তাইসন এক সাক্ষাৎকারে জানান যে, তিনি ইউক্রেন জাতীয় দলের কোচ মিখায়লো ফোমেঙ্কোর সাথে সম্ভাব্য রাষ্ট্রের নাগরিক অধিকার সম্পর্কে কথা বলেছেন। তাইসন এ-ও জানান যে, যদি তাকে ইউক্রেন জাতীয় দল থেকে খেলতে ডাকা হয়, তবে তিনি ইউক্রেনের হয়ে খেলতে প্রস্তুত রয়েছেন। কিন্তু ২০১৬ সালের ২২শে আগস্ট তারিখে, ব্রাজিল জাতীয় দলের নতুন নিযুক্ত কোচ তিতে তাকে জাতীয় দলে ডাক দেন। ২০১৭ সালের ১৩ই জুন তারিখে, অস্ট্রেলিয়ার বিরুদ্ধে এক ম্যাচে তিনি তার প্রথম গোল করেন, উক্ত ম্যাচে ব্রাজিল ৪–০ গোলে জয়লাভ করে। উক্ত ম্যাচের ৩নং গোলটি তিনি করেছিলেন। ৪ ডিসেম্বর ২০১৭ পর্যন্ত হালনাগাদকৃত। স্কোর এবং ফলাফলের কলামে ব্রাজিলের গোলসংখ্যা প্রথমে উল্লেখ করা হয়েছে। শাখতার ডোনেৎস্ক ইউক্রেনীয় প্রিমিয়ার লিগ: ২০১২–১৩, ২০১৩–১৪, ২০১৬–১৭ ইউক্রেনীয় কাপ: ২০১২–১৩, ২০১৩–১৪, ২০১৬–১৭ ইউক্রেনীয় সুপার কাপ: ২০১৩, ২০১৪, ২০১৫, ২০১৭ ইউনাইটেড টুর্নামেন্ট: ২০১৪ "Taison | First Team | FC Shakhtar Donetsk"। Shakhtar.com। ১৯৮৮-০১-১৩। ২০১৩-১০-২১ তারিখে মূল থেকে আর্কাইভ করা। সংগ্রহের তারিখ ২০১৩-১০-২১।  "সংরক্ষণাগারভুক্ত অনুলিপি"। ২১ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ২৬ এপ্রিল ২০১৮।  http://en.interfax.com.ua/news/sport/167082.html "সংরক্ষণাগারভুক্ত অনুলিপি"। ২০ মে ২০১৪ তারিখে মূল থেকে আর্কাইভ করা। সংগ্রহের তারিখ ২৬ এপ্রিল ২০১৮।  "সংরক্ষণাগারভুক্ত অনুলিপি"। ২১ মে ২০১৪ তারিখে মূল থেকে আর্কাইভ করা। সংগ্রহের তারিখ ২৬ এপ্রিল ২০১৮।  https://translate.google.com/translate?hl=it&sl=auto&tl=en&u=http%3A%2F%2F1927.kiev.ua%2Fnews%2Fview%2F16137&sandbox=1 "Taison"। National Football Teams। সংগ্রহের তারিখ ১৩ জুন ২০১৭।  "Шахтер Д – ЦСКА. 3-й тур. СПОРТ-ЭКСПРЕСС"। Football.sport-express.ru। সংগ্রহের তারিখ ২৩ জুলাই ২০১৪।  উইকিমিডিয়া কমন্সে তাইসন সংক্রান্ত মিডিয়া রয়েছে। ইন্তারন্যাশনালে তাইসন (পর্তুগিজ)
উইলিয়ান জোসে

উইলিয়ান জোসে দে সৌজা (জন্ম: ২৩ নভেম্বর ১৯৯১), উইলিয়ান জোসে নামেও পরিচিত, হলেন একজন ব্রাজিলীয় পেশাদার ফুটবলার, যিনি লা লিগার স্পেনীয় ক্লাব রিয়াল সোসিয়েদাদের হয়ে একজন স্ট্রাইকার হিসেবে খেলেন। ২০১১ সালে, উইলিয়ান জোসে ফিফা অনূর্ধ্ব-২০ বিশ্বকাপ এবং দক্ষিণ আমেরিকান যুব চ্যাম্পিয়নশিপ জয়ী ব্রাজিল দলের একজন সদস্য ছিলেন। তিনি প্রতিযোগিতা দুইটিতে যথাক্রমে ২টি এবং ৩টি করে গোল করেছেন। ২০১৮ সালের ১২ই মার্চ তারিখে, রাশিয়া এবং জার্মানির বিরুদ্ধে দুই ম্যাচের জন্য ব্রাজিল জাতীয় দলে ডাক পান। সাও পাওলো কোপা সুদামেরিকানা: ২০১২ রিয়াল মাদ্রিদ কোপা দেল রে: ২০১৩–১৪ ব্রাজিল অনূর্ধ্ব-২০ দক্ষিণ আমেরিকান যুব চ্যাম্পিয়নশিপ: ২০১১ ফিফা অনূর্ধ্ব-২০ বিশ্বকাপ: ২০১১ Convocados para amistosos contra Rússia e Alemanha (Call-ups for friendlies against Russia and Germany) ওয়েব্যাক মেশিনে আর্কাইভকৃত ১৬ মার্চ ২০১৮ তারিখে; CBF, 12 March 2018 (পর্তুগিজ) রিয়াল সোসিয়েদাদে উইলিয়ান জোসে (স্পেনীয়) (ইংরেজি) দ্যফাইনালবল.কমে উইলিয়ান জোসে সাম্বাফুটে উইলিয়ান জোসে (ইংরেজি) সকারওয়েতে উইলিয়ান জোসে (ইংরেজি) টেমপ্লেট:রিয়াল সোসিয়েদাদ দল
মুনড্রু মুদিচ্চু

মুনড্রু মুদিচ্চু (তামিল: மூன்று முடிச்சு; 'অর্থ' তিনটি বাঁধন) হচ্ছে ১৯৭৬ সালে মুক্তিপ্রাপ্ত একটি তামিল চলচ্চিত্র যেটা পরিচালনা করেন তামিল চলচ্চিত্র শিল্পের খ্যাতনামা পরিচালক কৈলাস বলচন্দ। চলচ্চিত্রটিতে মুখ্য ভূমিকায় ছিলেন তামিল চলচ্চিত্র শিল্পের তিন কিংবদন্তি কামাল হাসান, রজনীকান্ত এবং শ্রীদেবী যদিও তখনকার চলচ্চিত্র জগতে তারা প্রায়ই অপরিচিতই ছিলেন। চলচ্চিত্রটিতে রজনীকান্ত একজন দুশ্চরিত্র খলনায়কের চরিত্রে অভিনয় করেন। চলচ্চিত্রটির কাহিনী হচ্ছে এরকম যে, বালাজী নামের একটা ছেলে তার এক বন্ধু প্রসাদের সাথে মেসে থাকে, ঐ মেসেরই পাশের দালানে সেলভী নামের এক তরুণী তার বড় বোনের সাথে থাকে। বালাজীর সেলভীর সাথে পরিচয়, ভালো লাগা, বন্ধুত্ব এবং প্রেম হয়ে যায়; এটা প্রসাদের হিংসার কারণ হয়ে দাঁড়ায়। সে একদিন বালাজী আর সেলভীকে নিয়ে নৌকা ভ্রমণে বের হয়, বালাজী হঠাৎ করে পানিতে পড়ে যায় আর প্রসাদ যে সাঁতার জানে কিন্তু ইচ্ছা করেই বালাজীকে বাঁচানোর চেষ্টা করেনা কারণ সে সেলভীর সাথে যৌন সম্পর্ক করতে চায় মনে মনে অনেক আগে থেকেই। প্রসাদ সেলভীর প্রতি দয়ালু হয়ে যায় এবং সেলভী তার বাড়ীতে আসে এবং একটি দাসী হিসেবে জীবনযাপন করে। প্রসাদ তার বাবা এবং তার ছোট ভাইবোনদের সঙ্গে বসবাস করে। তার পিতা চান সেলভী যেন প্রসাদকে বিয়ে করে। সেলভী মনে মনে প্রসাদের ওপর প্রতিশোধ নিতে চায়, সেলভী প্রসাদের বাবাকে বিয়ে করার সিদ্ধান্ত নেয়। প্রসাদের বাবার সাথে বিয়ে করার পর, সে প্রসাদের ওপর প্রতিশোধের জন্য তার 'মা' অবস্থা ব্যবহার করার সিদ্ধান্ত নেয় এবং যখন ফিরে আসে তখন তাকে হকচকিয়ে দেয়। চলচ্চিত্র তামিল ভাষায় লাইন দিয়ে শেষ হয়, যা বাংলায় অনুবাদ করলে দাঁড়ায়: "যখন একটি বীজ অঙ্কুরের সময় হয়, যদি বিবেক অনুশোচনা করতে না পারে এবং শুধুমাত্র এই ঘটনার পরেই বিবেকের উপস্থিতি হয়! যখন বিবেক স্বার্থপরতার জন্য নিজের সাথে ঘৃণা করে; অপরাধী এর চোখ, তার উন্মাদতা তার বিবেকের হবে! " কামাল হাসান - বালাজী শ্রীদেবী - সেলভী রজনীকান্ত - প্রসাদ http://www.cinesouth.com/cgi-bin/filmography/newfilmdb.cgi?name=moondru%20mudichu http://www.dnaindia.com/entertainment/report-from-moondru-mudichu-to-puli-sridevi-s-kollywood-sojourn-continues-2114027 ইন্টারনেট মুভি ডেটাবেজে মুনড্রু মুদিচ্চু (ইংরেজি)
বাংলাদেশের মোবাইল নেটওয়ার্ক অপারেটরদের তালিকা

বাংলাদেশের বর্তমান মোবাইল নেটওয়ার্ক অপারেটরদের তালিকাঃ বাংলাদেশ টেলিযোগাযোগ নিয়ন্ত্রণ সংস্থার তথ্য মতে, বাংলাদেশে বর্তমানে ৪টি মোবাইল নেটওয়ার্ক সেবাদাতা কোম্পানি আছে। গ্রামীণফোন লিমিটেড রবি আজিয়াটা লিমিটেড বাংলালিংক ডিজিটাল কমিউনিকেশন কোম্পানি লিমিটেড টেলিটক বাংলাদেশ লিমিটেড বাংলাদেশের সকল মোবাইল নেটওয়ার্ক অপারেটরদের বিস্তারিত তালিকা: "বাংলাদেশ টেলিযোগাযোগ নিয়ন্ত্রণ কমিশন"। www.btrc.gov.bd (ইংরেজি ভাষায়)। সংগ্রহের তারিখ ২০২২-০৫-২৬। [স্থায়ীভাবে অকার্যকর সংযোগ] "আবারও চালু হচ্ছে সিটিসেল"। দৈনিক ইত্তেফাক। ২০১৭-০৯-২০ তারিখে মূল থেকে আর্কাইভ করা। সংগ্রহের তারিখ ২০১৮-০৪-২৬।  "রবি+এয়ারটেল=রবি"। দৈনিক প্রথম আলো। সংগ্রহের তারিখ ২০২১-০৮-০৯।
ক্যারিসেল

সিমবায়োট ইনভেস্টমেন্টস লিমিটেডের অধীনে জ্যামাইকান মালিকানাধীন ক্যারিসেল হলো একটি ফোন অপারেটর কোম্পানি। ২০১৪ সালের মার্চ মাসে ক্যারিসেলের যাত্রা শুরু হয়। সিমবায়োট কর্তৃপক্ষ জ্যামাইকার অফিস অফ ইউটিলিটিস রেগুলেশনের কাছে ক্যারিয়ার ও সেবা প্রদানকারী লাইসেন্স এর জন্য আবেদন করার মধ্য দিয়ে এর যাত্রা শুরু। ২০১৬ সালের ফেব্রুয়ারি মাসে জ্যামাইকার বিজ্ঞান, প্রযুক্তি, শক্তি এবং খনি মন্ত্রণালয় ঘোষণা করে যে, জ্যামাইকায় একটি নতুন মোবাইল নেটওয়ার্ক অপারেটর লাইসেন্স প্রাপ্ত হয়েছে এবং এই লাইসেন্স জ্যামাইকার সরকার অনুমোদন দিয়েছে। কিন্তু কিছুদিনের মধ্যে এর প্রশাসনে রদবদল ঘটে। সবশেষে ক্যারিসেল নাম নিয়ে কোম্পানির যাত্রা শুরু হয়। ক্যারিসেল ঘোষণা করে যে, তারা শুধুমাত্র এলটিই নেটওয়ার্ক এর সেবা প্রদান করবে, যা কিংস্টন মেট্রোপলিটন এলাকায় পাওয়া যাবে। তারা ৫০ মিলিয়ন ডলার বিনিয়োগ করে স্থাপনা নির্মাণের জন্য এবং পরবর্তী ৩ বছরে আরো ৫০ মিলিয়ন ডলার বিনিয়োগ করে তারা। তারা খুব সুরক্ষিত মোবাইল নেটওয়ার্কের সেবা দিয়ে থাকে। তাদের লক্ষ্য পুরো জ্যামাইকাতে তাদের সেবা পৌঁছে দেয়া। "Jamaica could get third cellco"। telegeography.com। ২ ফেব্রুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ২৬ এপ্রিল ২০১৮।  "Caricel to be Jamaica's third mobile operator"। telegeography.com। ২৪ মে ২০১৬ তারিখে মূল থেকে আর্কাইভ করা। সংগ্রহের তারিখ ২৬ এপ্রিল ২০১৮।  দাপ্তরিক ওয়েবসাইট
ছাতা (দ্ব্যর্থতা নিরসন)

ছাতা বলতে বোঝানো হতে পারেঃ ছাতা (ছত্রাক), নিম্ন শ্রেণীর ছত্রাক ছাতা, রোদ বা বৃষ্টি হতে বাঁচাবার জন্য একটি সহায়ক এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
নেঘেরিটিং শিবদৌল

নেঘেরিটিং শিবদৌল আসামের গোলাঘাট জেলার অন্তর্গত দেরগাঁও শহর থেকে পূর্বদিকে ছয় কি.মি. মত ভিতরে সুন্দর প্রাকৃতিক পরিবেশের মধ্যে অবস্থিত। নেঘেরিটিং শিবদৌল দু'শ বছরেরও অধিক পুরানো বলে অনুমান করা হয়। তিনকুড়ি পনেরোটা পাথরের সিড়ি উঠে গিয়ে প্রায় বিশ গজ সিড়ি পার হয়ে ক্রমান্বয়ে ওপরে উঠে যাওয়া বাট অতিক্রম করে মন্দিরের লোহার গেটটি পাওয়া যায়। গেট থেকে একশ গজ গেলেই মন্দিরের বাটসোরা পাওয়া যায়। চৌহদ্দির দশবিঘা জায়গার মধ্যে মন্দিরটি অবস্থিত। আহোম রাজবংশের রাজা প্রতাপ সিংহ বা চুচেংফা দেরগাঁওয়ের মন্দির তৈরির আগে দেরগাঁওয়ের গেলাবিল নদীর কাছে মহাদেবের একটি মন্দির তৈরি হয়েছিল। এই দেবালয়টি নদীর জল গ্রাস করার পর ১৬৮৭ শকে (ইংরাজী ১৭৬৫ সালে) রাজা রাজেশ্বর সিংহ মন্দিরটি নেঘেরিটিং নামক গিরি শিখরে তৈরি করেন । প্রবাদ মতে, টিলাটির উপর নেঘেরি সরাইয়ের খোরোং ছিল বলে এর নাম নেঘেরিটিং রাখা হয়। দেরগাঁওয়ের শিবদৌলের ঐতিহ্যপূর্ণ বৈশিষ্ট্য ছিল দেবদাসী নৃত্য। এসময়ে এই নৃত্য দেখতে বহু দূরদূরান্ত থেকে মানুষ আসত। এই নৃত্য পটিয়সীদেরকে "নটী" বলা হত। নটীরা নৃত্য করার জন্য মাথার ওপরের মধ্যভাগে বড় করে খোঁপা বাঁধত, একে "নেঘেরী খোঁপা" বলা হত। চিনাতলার নটের কন্যা ফুলমতী দেরগাঁওয়ের নটী ছিলেন। ফুলমতীর নৃত্যে সন্তুষ্ট হয়ে রাজা শিবসিংহ তাকে রাজকারেং-এ নিয়ে এসে ফুলেশ্বরী কুঁয়রী ও প্রমথেশ্বরী নাম দেন। বররাজা উপাধি প্রদানের মাধ্যমে তাকে আসামের রানী করেছিলেন। চ্যাপ্টা ইট দিয়ে তৈরি কর্দৈশিরীয়া নেঘেরিটিং শিবদৌল আহোম যুগের কারুকার্য্যের এক সুন্দর নির্দশন। দৌল সমূহের বাইরে থাকা নানা ধরনের মূর্তি বর্তমানে লোপ পেয়েছে। বড় দৌলটির চারদিকে চারটি দৌল আছে। প্রতিটি দৌলের একটি আগসোরা আছে। মূল দৌলে বাণলিঙ্গ প্রতিষ্ঠা করা হয়েছে। এই লিংগটির আকার প্রায় ৩ ফুট। বাকীগুলিতে গণেশ, বিষ্ণু, দুর্গা এবং সূর্য দেবতার বিগ্রহ আছে। দেরগাঁওয়ের শিবদৌলের প্রতি আহোম রাজবংশের অসীম ভক্তি ছিল। তাঁরা পূজার নির্মালি নিয়ে এসে আহার গ্রহণ করতেন। এর জন্য দেরগাঁও থেকে রাজধানী রংপুর পর্যন্ত ‘বরআলি’ নামের এটি ছোট পথ ছিল। দৌলের প্রধান ঠাকুরকে "বরঠাকুর" বলা হত। বর্তমান দেরগাঁও শিবদৌলের পূজারী ব্রাহ্মণদের বেশিরভাগই আহোম যুগে ভাটির দিক থেকে আসা। অনুমান করা হয় যে, প্রাকৃতিক দুর্যোগের জন্য এবং প্রাচীন মন্দিরসমূহ ধ্বংস হয়ে যাওয়ায় রাজবাড়ির পৃষ্ঠপোষকতা না পাওয়ায় ব্রাহ্মণ পূজারীগণ অন্যস্থানে চলে যান বা তাঁরা বৃত্তি বন্ধ করে দেন। তখন রাজা প্রতাপ সিংহ ভূধর আগমাচার্য্যকে নতুন পূজারী হিসাবে আনতে বাধ্য হয়েছিলেন। সেই আগমাচার্য্যের বংশধররা এখনও নেঘেরিটিং দৌলের সেবায় আছেন। "Thousands throng Negheriting Shivadol"। মার্চ ৪, ২০১৬ তারিখে মূল থেকে আর্কাইভ করা। সংগ্রহের তারিখ January 07, 2012।  এখানে তারিখের মান পরীক্ষা করুন: |সংগ্রহের-তারিখ= (সাহায্য) "Negheriting Shiva Doul"। সংগ্রহের তারিখ January 07, 2012।  এখানে তারিখের মান পরীক্ষা করুন: |সংগ্রহের-তারিখ= (সাহায্য)[স্থায়ীভাবে অকার্যকর সংযোগ]
আনুক এমে

আনুক এমে (ফরাসি: Anouk Aimée; (২৭ এপ্রিল ১৯৩২-১৮ জুন ২০২৪) হলেন একজন ফরাসি অভিনেত্রী। তিনি ১৯৪৭ সালে ১৪ বছর বয়সে তার চলচ্চিত্র কর্মজীবন শুরু করেন এবং সত্তরের অধিক চলচ্চিত্রে অভিনয় করেছেন। যদিও তার বেশিরভাগই ফরাসি ভাষার চলচ্চিত্রে অভিনয় করেছেন, তিনি স্পেন, ব্রিটেন, ইতালি ও জার্মানি ও মার্কিন কয়েকটি চলচ্চিত্রেও কাজ করেছেন। তার সম্মাননার মধ্যে রয়েছে একটি গোল্ডেন গ্লোব পুরস্কার, একটি বাফটা পুরস্কার, একটি কান চলচ্চিত্র উৎসব পুরস্কার ও একটি সম্মানসূচক সেজার। এমে শৈশব থেকে নিয়মিত শিক্ষার পাশাপাশি অভিনয় ও নৃত্য বিষয়ে পড়াশুনা করেছেন। তার অভিনীত চলচ্চিত্রগুলোর মধ্যে রয়েছে ফেদেরিকো ফেল্লিনি পরিচালিত লা দোলচে ভিতা (১৯৬০), যার মাধ্যমে তিনি চলচ্চিত্র শিল্পে "উদীয়মান তারকা" হিসেবে আবির্ভূত হন। তিনি পরবর্তীতে ফেল্লিনির অত্তো এ মেজ্জো (১৯৬৩), জাক দেমি পরিচালিত ললা (১৯৬১), জর্জ কিউকার পরিচালিত জাস্টিন (১৯৬৯), বেরনার্দো বেরতোলুচ্চি পরিচালিত লা ত্রাজেদিয়া দি উন উমো রিদিকোলো (১৯৮১) এবং রবার্ট আল্টম্যান পরিচালিত প্রেট-এ-পোর্টার (১৯৯৪) চলচ্চিত্রে অভিনয় করেন। ১৯৬৬ সালে আঁ উম এ উন ফ্যম চলচ্চিত্রে অভিনয়ের স্বীকৃতি হিসেবে তিনি শ্রেষ্ঠ নাট্য চলচ্চিত্র অভিনেত্রী বিভাগে গোল্ডেন গ্লোব পুরস্কার এবং শ্রেষ্ঠ অভিনেত্রী বিভাগে বাফটা পুরস্কার জয় করেন এবং শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। ফরাসি ভাষার এই ব্যক্তি নামটির বাংলা প্রতিবর্ণীকরণের ক্ষেত্রে বাংলা ভাষায় ফরাসি শব্দের প্রতিবর্ণীকরণ-এ ব্যাখ্যাকৃত নীতিমালা অনুসরণ করা হয়েছে। (ফরাসি উচ্চারণ: ​[anuk ɛme]) Thompson, Dave. Dancing Barefoot: The Patti Smith Story, Chicago Review Press (2011) p. 17 উইকিমিডিয়া কমন্সে আনুক এমে সংক্রান্ত মিডিয়া রয়েছে। অলমুভিতে আনুক এমে ইন্টারনেট মুভি ডেটাবেজে আনুক এমে  (ইংরেজি) আলোসিনেতে আনুক এমে (ফরাসি)
হিন্দুস্তান অ্যারোনটিক্স লিমিটেড

হিন্দুস্তান অ্যারোনটিক্স লিমিটেড (সংক্ষেপেঃ হ্যাল) ভারতের একটি রাষ্ট্রীয় মালিকানাধীন মহাকাশ এবং প্রতিরক্ষা সংস্থা। সংস্থাটির সদর দপ্তর ভারতের বেঙ্গালুরুতে অবস্থিত। এটি ভারতের প্রতিরক্ষা মন্ত্রণালয়ের পরিচালনায় পরিচালিত হয়। সরকার-মালিকানাধীন সংস্থা প্রাথমিকভাবে মহাকাশের কার্যক্রমে জড়িত এবং বর্তমানে বিমান, জেট ইঞ্জিন, হেলিকপ্টার এবং তাদের প্রয়োজনীয় খুচর যন্ত্রাংশের নকশা, রং ও সংযোজনের সঙ্গে জড়িত। নাসিকা, কোরওয়া, কানপুর, কোরাপুট, লখনৌ, ব্যাঙ্গালোর, হায়দ্রাবাদ, ব্যারাকপুর ও কাসারগড় সহ সংস্থাটির বিভিন্ন কেন্দ্র সারা ভারত জুড়ে বিস্তৃত। এইচএল এইচএফ-২৪ মরুত বোমারু-যুদ্ধবিমানটি ভারতে তৈরি প্রথম যুদ্ধবিমান। এইচএল হ'ল হিন্দুস্তান এন্টারপ্রাইজ লিমিটেডের হিসাবে ২৩ ডিসেম্বর ১৯৪০ সালে ওয়ালচন্দ হিরাচন্দ কর্তৃক নির্মিত কোম্পানির চেয়ারম্যান নির্বাচিত হন। দমলুর রোডের "ইভেন্টাইড" নামক একটি বাংলোতে কোম্পানি অফিস খোলা হয়েছিল ছিল। ব্যাঙ্গালোরের কারখানার সংগঠন এবং কেন্দ্র সরঞ্জাম নিউ ইয়র্কের ইন্টারকন্টিনেন্টাল এয়ারক্র্যাফ্ট কর্পোরেশনের উইলিয়াম ডি পোভলি কর্তৃক প্রতিষ্ঠিত হয়, যিনি ইতিমধ্যেই চীনা জাতীয়তাবাদী সরকারের সাথে অংশীদারত্বে সেন্ট্রাল এয়ারক্রাফট ম্যানুফেকচারিং কোম্পানি (কামক প্রতিষ্ঠা করেছিলেন। পোব্লি মার্কিন যুক্তরাষ্ট্র থেকে বেশ কয়েকটি সরঞ্জাম পেয়েছে। ভারত সরকার ২৫ লাখ টাকা বিনিয়োগ করে কোম্পানির এক-তৃতীয়াংশ অংশগ্রহণ করে এবং এপ্রিল ১৯৪১ সালে এটি একটি কৌশলগত অপরিহার্য বিষয় বলে বিশ্বাস করা হয়। দ্বিতীয় বিশ্বযুদ্ধের সময় সাম্রাজ্যবাদী জাপান কর্তৃক উত্থাপিত হুমকির মোকাবেলা করার জন্য সরকার কর্তৃক এশিয়ার ব্রিটিশ সামরিক হার্ডওয়্যার সরবরাহকে উৎসাহিত করার জন্য প্রাথমিকভাবে এই সিদ্ধান্ত নেওয়া হয়েছিল। মহীশূর রাজ্য দুই পরিচালক সরবরাহ করে সংস্থাতে, এয়ার মার্শাল জন হিগিন্স বাসিন্দা পরিচালক ছিলেন। প্রথম বিমান হরলো পিসি -৫ তৈরি হয়েছিল ২১ শে এপ্রিল, ১৯৪২ সালে। সরকার ঘোষণা দেয় যে, এটি শেঠ ওয়ালচাঁদ হিরাচাঁদ এবং অন্যান্য প্রোমোটারের অংশ কিনে নেওয়ার সময় কোম্পানিটিকে জাতীয়করণ করা হয়েছে যাতে এটি স্বাধীনভাবে কাজ করতে পারে। শহীশূর রাজ্য তার কোম্পানির শেয়ার বিক্রি করতে অস্বীকৃতি জানায়, কিন্তু ভারত সরকারের কাছে পরিচালনার নিয়ন্ত্রণ চলে আসে। এশিয়ার সর্ববৃহৎ মহাকাশ সংস্থাগুলির মধ্যে একটি হল হ্যাল বা এইচএএল। এর গড় বার্ষিক আয় ২ বিলিয়ন মার্কিন ডলারেরও বেশি। এইচএএল এর ৪০% থেকে আয় আন্তর্জাতিক বিমান থেকে আসা বিমানের ইঞ্জিন, খুচর যন্ত্রাংশ, এবং অন্যান্য বিমান পদার্থ তৈরির জন্য। এইচএএল দ্বারা পরিচালিত প্রধান অভিযানের একটি আংশিক তালিকা নিম্নলিখিতগুলি অন্তর্ভুক্ত করা হল: "Shri T. Suvarna Raju - Hindustan Aeronautics Limited"। Hindustan Aeronautics Limited। ৭ জুলাই ২০১৭ তারিখে মূল থেকে আর্কাইভ করা।  "HAL Financial 2016/17"। ২৪ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ২৭ এপ্রিল ২০১৮।  "HAL Financial 2015" (পিডিএফ)। ৬ ফেব্রুয়ারি ২০১৫ তারিখে মূল (পিডিএফ) থেকে আর্কাইভ করা।  "Hindustan Aircraft Ltd" ওয়েব্যাক মেশিনে আর্কাইভকৃত ১০ মে ২০১৩ তারিখে Flight 27 August 1954 p. 296.
মডার্ন রিভিউ (কলকাতা)

মডার্ন রিভিউ ছিল একটি মাসিক পত্রিকা। পত্রিকাটি কলকাতা থেকে ১৯০৭ খ্রিষ্টাব্দের জানুয়ারি মাসে প্রথম প্রকাশিত হয়। পত্রিকাটির সম্পাদক ছিলেন রামানন্দ চট্টোপাধ্যায়। পত্রিকাটি ভারতীয় জাতীয়তাবাদী বুদ্ধিদীপ্তির আবির্ভাবে গুরুত্বপূর্ণ ভূমিকা পালন করে। এতে রাজনীতি, অর্থনীতি, সমাজবিজ্ঞান এবং কবিতা, গল্প, ভ্রমণকাহিনী ও স্কেচ প্রকাশিত হতো। রাধাকমল মুখোপাধ্যায় ভারতে পরিবেশ বিপর্যয় নিয়ে তার শুরুর দিকের প্রবন্ধ এবং গন্ধি সম্প্রদায় নিয়ে ভেরিয়ের এলভিনের লেখা এই পত্রিকাতেই প্রথম ছাপা হয়। এই পত্রিকার আরেকটি উল্লেখযোগ্য দিক হল এতে ১৯৩৭ সালের নভেম্বর মাসে চাণক্য রচিত জওহরলাল নেহরুর ছদ্মনামে স্ব-সমালোচিত রাষ্ট্রপতি প্রবন্ধ প্রকাশিত হয়। হিন্দু গুরু স্বামী নিগামানন্দের ঠাকুরের চিঠি সংকলন ১৯৪১ সালে এই পত্রিকায় প্রকাশিত হতো। রামচন্দ্র গুহ এই পত্রিকাকে "অগ্রগামী ভারতীয় বুদ্ধিদীপ্ত অন্যতম সাময়িকী" বলে অভিহিত করেন। মডার্ন রিভিউয়ের একটি সহ-পত্রিকা ছিল প্রবাসী, যা বাংলা ভাষায় প্রকাশিত হতো। মডার্ন রিভিউ ইংরেজি ভাষায় প্রকাশিত হতো। ...MODERN REVIEW:1935 issue chronicled the 12th Nikhil Bharat Banga Sahitya Sammelan "The independent journal of opinion"। India Seminar। সংগ্রহের তারিখ ২৭ এপ্রিল ২০১৮।  রামানন্দ চট্টোপাধ্যায় (১৯৪১)। The Modern review। Swami Nigamananda's Thakurer Chithi" in Morden Review। প্রবাসী প্রেস প্রাইভেট লিমিটেড। পৃষ্ঠা ৩৩৭। সংগ্রহের তারিখ ২৭ এপ্রিল ২০১৮।  রামচন্দ গুহ (২৪ এপ্রিল ২০০৫)। A mask that was pierced?। দ্য হিন্দু। ২৬ এপ্রিল ২০০৫ তারিখে মূল থেকে আর্কাইভ করা। সংগ্রহের তারিখ ২৭ এপ্রিল ২০১৮।